《金陵怀古》
宋代·赵公豫

六代金汤固，桑田几变更。梁台秋月冷，吴苑晚鸿鸣。

禾黍逢时茂，人心向化平。江山存胜迹，我辈得怡情。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。